CELEX: 32012R0869
Language: lv
Date: 2012-09-24 00:00:00
Title: Komisijas Īstenošanas regula (ES) Nr. 869/2012 ( 2012. gada 24. septembris ) par atļauju lietot taumatīnu kā barības piedevu visām dzīvnieku sugām  Dokuments attiecas uz EEZ

25.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 257/7
            
         KOMISIJAS ĪSTENOŠANAS REGULA (ES) Nr. 869/2012
   (2012. gada 24. septembris)
   par atļauju lietot taumatīnu kā barības piedevu visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).
            
         
               (2)
            
            
               Saskaņā ar Direktīvu 70/524/EEK taumatīnu bez termiņa ierobežojuma atļāva lietot kā barības piedevu visām dzīvnieku sugām. Pēc tam saskaņā ar Regulas (EK) Nr. 1831/2003 10. panta 1. punktu minēto barības piedevu kā esošu lopbarības līdzekli iekļāva Kopienas lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegts pieteikums atkārtoti novērtēt taumatīnu kā barības piedevu visām dzīvnieku sugām, pieprasot to klasificēt piedevu kategorijā “organoleptiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“Iestāde”) 2011. gada 6. septembra atzinumā (3) secināja, ka ierosinātajos lietošanas apstākļos taumatīnam nav nelabvēlīgas ietekmes uz dzīvnieku veselību, cilvēku veselību vai vidi un ka tas ir iedarbīgs aromatizētājs. Tā secināja, ka, ievērojot attiecīgus aizsardzības pasākumus, lietotājiem neradīsies bažas par kaitīgumu. Iestāde uzskata, ka nav vajadzīgas īpašas prasības uzraudzības veikšanai pēc preparāta laišanas tirgū. Tā arī pārbaudīja ziņojumu par barībā lietotās dzīvnieku barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Taumatīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo vielu būtu jāļauj lietot atbilstīgi šīs regulas pielikumam.
            
         
               (6)
            
            
               Tā kā taumatīna atļaujas piešķiršanas nosacījumos ir ieviestas izmaiņas un nepastāv tieša un tūlītēja ietekme uz nekaitīgumu, pirms atļaujas piešķiršanas būtu jāparedz pietiekami ilgs laiks, lai ieinteresētās personas sagatavotos jauno prasību izpildei saistībā ar atļaujas piešķiršanu. Turklāt ir lietderīgi noteikt pārejas periodu, lai atbrīvotos no esošajiem taumatīna krājumiem, kas bija atļauti saskaņā ar Direktīvu 70/524/EEK, un taumatīnu saturošas barības krājumiem.
            
         
               (7)
            
            
               Uzņēmumiem ir nesamērīgi sarežģīti vairākkārt un bieži pielāgot marķējumu barībai, kuras sastāvā ir dažādas piedevas, kam secīgi piešķirtas atļaujas saskaņā ar Regulas (EK) Nr. 1831/2003 10. panta 2. punktā noteikto procedūru un attiecībā uz kurām jāievēro jauni marķēšanas noteikumi. Tādēļ ir lietderīgi samazināt uzņēmumu administratīvo slogu, nodrošinot laikposmu vienmērīgai marķējuma pārveidošanai.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Atļauja
   Pielikumā norādīto vielu taumatīnu, kas iekļauta piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Marķējuma prasības
   Barību, kuras sastāvā ir taumatīns, marķē saskaņā ar šo regulu vēlākais līdz 2013. gada 25. maijam.
   Tomēr taumatīnu saturošu barību, kas marķēta saskaņā ar Direktīvu 70/524/EEK pirms 2013. gada 25. maija, var turpināt laist tirgū, līdz krājumi beidzas.
   3. pants
   Pārejas pasākumi
   Šīs regulas spēkā stāšanās dienā esošus taumatīna un to saturošas barības krājumus var turpināt laist tirgū un lietot atbilstīgi Direktīvas 70/524/EEK noteikumiem, līdz šie krājumi beidzas.
   4. pants
   Stāšanās spēkā
   Šī regula stājas spēkā 2012. gada 25. novembrī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 24. septembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  EFSA Journal 2011; 9(9):2354.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktīvās vielas mg/kg kompleksās barības ar mitruma saturu 12 %
               
            
                  
                     Organoleptisko piedevu kategorija. Funkcionālā grupa: aromatizējošas sastāvdaļas.
                  
               
            
                  2b957
               
               
                  —
               
               
                  Taumatīns
               
               
                  
                               
                           
                           
                              
                                 Piedevas sastāvs
                              
                              Taumatīns
                           
                        
                               
                           
                           
                              
                                 Aktīvās vielas raksturojums
                              
                              No Thaumatococcus daniellii augļu sēklsedzes ekstrahētas olbaltumvielas taumatīns I un taumatīns II (Benth)
                              
                                          1.
                                       
                                       
                                          
                                             Einecs numurs: 258-822-2
                                       
                                    
                                          2.
                                       
                                       
                                          Ķīmiskā formula: polipeptīds no 207 aminoskābēm
                                       
                                    
                                          3.
                                       
                                       
                                          Relatīvā molekulmasa: taumatīns I: 22209, taumatīns II: 22293
                                       
                                    
                                          4.
                                       
                                       
                                          Pamatviela: minimums 16 % slāpekļa sausnā, kas atbilst ne mazāk kā 94 % olbaltumvielu.
                                       
                                    
                                          5.
                                       
                                       
                                          Tīrība
                                          
                                                      5.1.
                                                   
                                                   
                                                      Ogļhidrāti: ne vairāk kā 3 % sausnā
                                                   
                                                
                                                      5.2.
                                                   
                                                   
                                                      Sulfātpelni: ne vairāk kā 2 % sausnā
                                                   
                                                
                                                      5.3.
                                                   
                                                   
                                                      Alumīnijs: ne vairāk kā 100 mg/kg sausnā
                                                   
                                                
                                    
                        
                               
                           
                           
                              
                                 Analīzes metode
                                  (1)
                              
                              Taumatīna identifikācija barības piedevā: slāpekļa saturs barības piedevā, Kjeldāla metode (JECFA Monograph on Thaumatin. 2006. Thaumatin. Specification Monograph).
                           
                        
               
                  Visas dzīvnieku sugas
               
               
                  —
               
               
                  —
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un noturību pret granulēšanos.
                           
                        
                              2.
                           
                           
                              Ieteicamā deva: ne vairāk kā 5 mg/kg kompleksās barības.
                           
                        
                              3.
                           
                           
                              Drošības apsvērumi: rīkojoties ar piedevu, jāizmanto elpceļu, acu un ādas aizsarglīdzekļi.
                           
                        
               
                  2022. gada 25. novembris
               
            
         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.